ICHI:กูรูส่องกำไร 4Q58 อ่อนแอสุดตามแนวโน้มตลาดชาเขียวชะลอตัว
ICHI คาดว่ากำไรไตรมาส 4/58 จะเป็นไตรมาสที่อ่อนแอที่สุดตั้งแต่ไตรมาส 1/56 ในส่วนของยอดขายของบริษัทที่ลดลง 2.2% เทียบไตรมาสก่อนหน้า และ 5.1% เทียบช่วงเดียวกันของปีก่อน นั้นมาจากตลาดชาเขียวที่ชะลอตัวลง และการมีผู้เล่นใหม่ในตลาดชาสมุนไพร เราคาดว่า GPM ของบริษัทจะลดลงเล็กน้อยจากการลดลงของอัตราการดำเนินงาน (utilization rate)
29 ม.ค. 2559

บล.กสิกรไทย ระบุในบทวิเคราะห์วันนี้ (29 ม.ค.) ว่า บริษัท อิชิตัน กรุ๊ป จำกัด (มหาชน) หรือ ICHI คาดกำไรสุทธิไตรมาส 4/58 จะอยู่ที่ 83 ลบ.ลดลง 29.6% เทียบไตรมาสก่อนหน้าจากผลการขาดทุนในอินโดนิเซียประมาณ 45 ลบ.และ 59.5% เทียบช่วงเดียวกันของปีก่อนจากอัตราการดำเนินงานที่ลดลง,ผลการขาดทุนในอินโดนิเซีย และค่าเสื่อมราคาที่สูงขึ้น
 โดยเราคาดว่ากำไรไตรมาส 4/58 จะเป็นไตรมาสที่อ่อนแอที่สุดตั้งแต่ไตรมาส 1/56 ในส่วนของยอดขายของบริษัทที่ลดลง 2.2% เทียบไตรมาสก่อนหน้า และ 5.1% เทียบช่วงเดียวกันของปีก่อน นั้นมาจากตลาดชาเขียวที่ชะลอตัวลง และการมีผู้เล่นใหม่ในตลาดชาสมุนไพร เราคาดว่า GPM ของบริษัทจะลดลงเล็กน้อยจากการลดลงของอัตราการดำเนินงาน (utilization rate)
นอกจากนี้ SG&amp;A ที่ลดลงเล็กน้อยจากการควบคุมค่าใช้จ่ายการตลาดในช่วง low season จะยังไม่เพียงพอที่จะหนุนกำไรของบริษัท โดยเรายังคงคำแนะนำ “ถือ” เนื่องจากภาพรวมยังคงอ่อนแอ ที่ราคาเป้าหมาย 13.30 บาทอิง PER ล่วงหน้าที่ 16.4 เท่า ต่ำกว่าค่าเฉลี่ย 1SD 